Cucak kuricang

Cucak kuricang (Pycnonotus atriceps) ya iku anggota familia merbah, cucak, lan sejinisé ing ordho passeriformes. Déwéké tinemu ing alas-alas Asia Tenggara. Mliginé, wuluné kuning zaitun kanti ndas biru-ireng mengkilap.

Dèskripsi awak lan suwara 

Ukuran awaké sedeng (17 cm), dhèwèké wujud anggota kanti ukuran awak paling cilik ing antarané jinis kutilang liya. Sanajan mangkono, cucak kuricang duwé wulu kang akèh warnané.

Warnané kekuningan kanti ndas ireng berkilau lan tenggorokan ireng. Awak pérangan nduwur zaitun-kekuningan, swiwi keirengan, buntut uga keirengan nanging ana warna kekuningan kang mencolok ing pucuk-pucuké. Awak pérangan ngisor kuning-rodok ijo. Iris warnané biru-pucet, cucuké ireng, lan sikilé coklat.

Nanging, bédané karo Cucak Kuning ing wuluné, cucak kuricang duwé wulu luwih sithik ketimbang cucak kuning lan warnané kuning zaitun. Wondéné, cucak kuning saliyané nduwé wulu kang luwih akèh ketimbang cucak kuricang, matane warnané putih wondén wetengé warnané kuning jelas.

Suwarane apik banget, sanajan ora gedhi kaya suwara kutilang biyasa, utawa crocok lan cucak jénggot. Suwarane amung siulan lirih lan krungu tajem, ya iku "cip” kang rame tajem. Kicauan kas kang kgolong saka deretan “ciip” lan “ciik” sarta variasine.

Persebaran lan habitat 
Ana ing India wétan-laut, Asia Tenggara, Palawan, Ujung Malaya, lan Sunda Besar.

Déwéké bisa katemokaké ing pinggiran alas , alas udan sekunder kang terbuka lan terpencil, sarta ing semak belukar ing pinggiran pasisir. Déwéké bisa tinemu ing keduwuran 900mdpl. Nanging, ana ing Sumatra, déwék bisa tinemu ing keduwuran nganti 1200 mdpl.

Subspèsiès 
Ing ngisor iki yiku subspésiès saka cucak kuricang:
 atriceps (Temminck, 1822): Bangladesh pérangan wétan (Sylhet lan Chittagongs), India pérangan timur laut, Myanmar (kajaba pérangan lor) lan China pérangan kidul (Yunnan pérangan barat daya) ngnti Thailand pérangan kidul, Kamboja pérangan barat daya, Laos pérangan kidul, Vietnam pérangan kidul, Ujung Malaya lan Sunda Besar, lan Filipina pérangan kulon (Calauit, Dumaran, Palawan).
 hyperemnus (Oberholser, 1912): Pulo-pulo ing kulon Pulo Sumatra (Pulo Simeulue, Pulo Nias, lan Kapuloan Mentawai).
 baweanus (Finsch, 1901): Pulau Bawean ing lor Pulau Jawa.
 hodiernus (Bangs & J. L. Peters, 1927): Pulau Maratua ing ujung wétan Pulau Kalimantan.

Kebiasaan 
Cucak kuricang biyasa mabur ing sakcepaké wit kang dhuwur, Sanajan dèwèké kerep mudun marang ngisor wit. dèwèké kerep ketok bebarengan cucak liyané kanggo nggolèk pakan bebarengan lan pakanané ya iku buah lan memangsa kéwan cilik. Kadang uga, dèwèké dhéwé utawa nggawe kelompok cilik.

Susuhé dhapuré cawan kang ora rapi,saka batang paku-pakuan, serat suket, godhong, lan bahan liya, direkataké kanti susuh gorogati, ing ing pang kang cepak saka lemah. Endog warnané rodok jambon, ana bintiké ungu, lan jumlahe 2-3 iji. dèwèké  berkembangbiak ing wulan Oktober, Januari lan Maret-Mèi.

Basa liya 
Basa Ceko:bulbul černohlavý
Basa Jerman: Schwarzkopfbülbül
Basa Spanyol:Bulbul de Cabeza Negra
Basa Finlandia:mustahuppubulbuli

Cathetan sikil 
 Catatan bawah 

 Bibliografi

Pranala njaba 

Fauna
Pycnonotus
Burung Asia
Burung India
Burung Bangladesh
Burung Indonesia